เจ้าหญิงเอากุสทาแห่งเฮ็สเซิน-คัสเซิล

เจ้าหญิงเอากุสทาแห่งเฮ็สเซิน-คัสเซิล () หรือ เจ้าหญิงออกัสตา ดัชเชสแห่งเคมบริดจ์ ประสูติเมื่อวันที่ 25 กรกฎาคม ค.ศ. 1797 ณ ออฟเฟนบาช, เยอรมนี เป็นพระธิดาใน เจ้าชายเฟรเดอริกแห่งเฮ็สเซิน-คัสเซิล กับ  เจ้าหญิงคาโรลีนแห่งนัสเซา-อูริกเงิน พระบิดาของพระองค์ยังเป็นพระราชนัดดาใน พระเจ้าจอร์จที่ 2 แห่งบริเตนใหญ่ และเป็นหนึ่งในเจ้านายพระชันษายืนแห่งราชวงศ์อังกฤษ

 เสกสมรส 
เจ้าหญิงเอากุสทาแห่งเฮ็สเซิน-คัสเซิล ทรงเสกสมรสกับ เจ้าชายอดอลฟัส ดยุกแห่งเคมบริดจ์ เมื่อวันที่ 1 มิถุนายน ค.ศ. 1818 รับพระราชทานพระอิสริยยศที่ ดัชเชสแห่งเคมบริดจ์ พระชายา มีพระบุตรดังนี้
 เจ้าชายจอร์จแห่งเคมบริดจ์ (จอร์จ วิลเลียม เฟรเดอริก ชาร์ลส์ ประสูติเมื่อวันที่ 26 มีนาคม ค.ศ. 1819 - สิ้นพระชนม์เมื่อวันที่ 17 มีนาคม ค.ศ. 1904)
ทรงสืบทอดพระราชอิสริยยศเป็น ดยุคแห่งแคมบริดจ์ ต่อจากพระชนก เมื่อวันที่ 8 กรกฎาคม ค.ศ. 1850
ทรงเข้าอภิเษกสมรสกับซาร่าห์ แฟร์บราเธอร์ เมื่อวันที่ 8 มกราคม ค.ศ. 1847 มีพระโอรสและพระธิดา
 เจ้าหญิงออกัสตาแห่งเคมบริดจ์ (ออกัสตา แคโรไลน์ ชาร์ลอตต์ เอลิซาเบธ แมรี โซเฟีย ลูอีส ประสูติเมื่อวันที่ 19 กรกฎาคม ค.ศ. 1822 - สิ้นพระชนม์เมื่อวันที่ 5 ธันวาคม ค.ศ. 1916)
ทรงเข้าอภิเษกสมรสกับแกรนด์ดยุคฟรีดริช วิลเฮล์ม แห่งเม็คเคล็นเบิร์ก-สเตรลิทซ์ เมื่อวันที่ 28 มิถุนายน ค.ศ. 1843 มีพระราชโอรส 1 พระองค์
ทรงดำรงพระอิสริยยศเป็น แกรนด์ดัชเชสรัชทายาทแห่งเม็คเล็นบูร์ก-สเตรลิตซ์ (HRH The Hereditary Grand Duchess of Mecklenburg-Strelitz) และในวันที่ 6 กันยายน ค.ศ. 1860 จึงได้ทรงเป็น แกรนด์ดัชเชสแห่งเม็คเล็นบูร์ก-สเตรลิตซ์ (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระชนกในพระสวามี)
 เจ้าหญิงแมรี แอดิเลดแห่งเคมบริดจ์ (แมรี แอดิเลด วิลเฮลมินา เอลิซาเบธ ประสูติเมื่อวันที่ 27 พฤศจิกายน ค.ศ. 1833 - สิ้นพระชนม์เมื่อวันที่ 27 ตุลาคม ค.ศ. 1897)
ทรงเข้าอภิเษกสมรสกับเจ้าชายฟรานซิส ดยุคแห่งเท็ค เมื่อวันที่ 12 มิถุนายน ค.ศ. 1866 และสถาปนาเป็น ดัชเชสแห่งเท็ค

 พระอิสริยยศ 

 25 กรกฎาคม 1797 - 1 มิถุนายน 1818: เฮอร์เซอรีนไฮเนส เจ้าหญิงเอากุสทาแห่งเฮ็สเซิน-คัสเซิล (Her Serene Highness Princess Augusta of Hesse-Kassel)
 1 มิถุนายน 1818 - 6 เมษายน 1889: เฮอร์รอยัลไฮเนส ดัชเชสแห่งเคมบริดจ์ (Her Royal Highness The Duchess of Cambridge)
 1 มิถุนายน 1818 - 6 เมษายน 1889: เฮอร์รอยัลไฮเนส เคานท์เตสแห่งทิบเพอแรรี (Her Royal Highness The Countess of Tipperary)

 พระชนม์ชีพช่วงท้าย 
เจ้าหญิงออกัสตา ดัชเชสแห่งเคมบริดจ์ พระอิสริยยศที่หลายคนในสหราชอาณาจักรและประเทศทั่วโลกต่างรู้จัก ได้ตัดสินพระทัยพำนักใน ลอนดอน ก่อนจะสิ้นพระชนม์ลงเมื่อวันที่ 6 เมษายนน ค.ศ. 1889 สิริพระชันษาย่างเข้าปีที่ 92 ปี ด้วยโรคพระชรา การสิ้นพระชนม์ของพระองค์นั้น สมเด็จพระราชินีนาถวิกตอเรียแห่งสหราชอาณาจักร ทรงพระราชดำรัสกับข้าราชบริพาร

 อ้างอิง 
 Cambridge Mausoleum
 "No. 17365". The London Gazette. 2 June 1818. p. 997.

หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:เจ้าหญิงอังกฤษ
หมวดหมู่:ราชวงศ์อังกฤษ
หมวดหมู่:ตระกูลเฮสส์-คาสเซิล
หมวดหมู่:ดัชเชสแห่งเคมบริดจ์
หมวดหมู่:เจ้านายพระชันษายืนแห่งราชวงศ์อังกฤษ